Између октобарске револуције 1917. и успона стаљинистичке архитектуре средином тридесетих година двадесетог века, улица је добила три модернистичке зграде - конструктивистичку зграду Известија Григорија Бархина (1925–1927, Пушкинов трг), зграду Централног Телеграфа (1927–29, Тверска 7) модернистичко ремек-дело Ивана Рерберга, и строгу „црну коцку“ Лењиновог института на Тверском тргу (1926) Степана Чернишјова. Улица је 1932. преименована у част Максима Горког, руског писца и револуционара коме су се дивили и Владимир Лењин и Јозеф Стаљин.